  Майя Бывальцева 20 часын Удмуртиын ваньмыз быръён участокъёс ворсаськизы. Ӧриослэн ёзчиоссы куараосты чотаны кутскизы. 10-тӥ куарусёнэ улосвылын элькунлы тӧроез дырызлэсь вазь быръёнъёс но Кун Кенешлэн куатетӥ ӧтчамаз депутатъёсты быръёнъёс ортчизы. Нырысетӥ йылпумъянъёсты элькунысь Быръёнъёсъя валтӥсь ӧри 23 час котырын шараялоз. Ӧрилэн тӧроез Виктор Кушко верамъя, нырысь ик Удмуртилы тӧроез быръёнъёсъя куараосты лыдъялозы, собере - Кун Кенеше депутатъёсты быръёнъёсъя. Озьы ик солэн кылъёсъя, элькунъя быръёнъёсы пыриськемъёс 35-37 процент пала луозы.  18 часлы 30,51 процентэз бырйисьёс куара сётонэ пыриськизы. Тегъёс: Ижкар быръёнъёс Удмуртия  